**Ariogala** (Helifaili info leedu i) on linn Leedu keskosas Dubysa jõe ääres Raseiniai rajoonis. Linn on Ariogala valla halduskeskuseks, ent moodustab administratiivselt omaette valla. Linn asub Dubysa jõe kaldal merepinnast 92 meetri kõrgusel.

Haridust annavad gümnaasium ja algkool. Ariogalas on ka kultuurimaja ja raamatukogu. Tööstusettevõtetes valmistatakse raudbetoondetaile (Ariogalos gelžbetonis), tekstiili (Camira), toodetakse aknaid (Hronas) ja laevu (Skorgenes).

Vaatamisväärsusteks on kohalik kalmistu ja aastal 1939 valminud katoliku kirik.

2011. aasta rahvaloenduse andmetel oli Ariogala elanikest leedulasi 98,88%, venelasi 0,31% ja teiste rahvaste esindajaid 0,81%.

Ajalugu
-------

Esimest korda mainiti 1253. aastal (*Eregalle*). XIV sajandil rajati sinna puidust linnus, mille ristisõdijad aastal 1382 maha põletasid. Vytautase ajal rajati sinna lähedale Ariogala mõis.

Esimene kirik ehitati Ariogalasse aastal 1416. Aastal 1529 ja 1592 nimetati asulat aleviks. XVII sajandil rajati sinna turg, asula sai mitmeid kaubandusprivileege. Ariogala sai linnaõigused 1792. aastal, ent aastal 1795 need kaotati.

Aastal 1842 on mainitud sealset algkooli, aastal 1852 asutati sinna kihelkonnakool, mis tegutses aastani 1863. Aastal 1847 rajati sinna ka luteri kirik, mis tegutses aastani 1944. Tol perioodil kasutati asula kohta vene keeles nimekujusid Ерагола ja Эйрагола.
Esimese maailmasõja ajal põles asula maha. Taas laastas tuli alevit aastal 1944, mil see süttis Nõukogude vägede pealetungi käigus. Aastal 1941 tapsid Saksa okupatsiooniväed ligi 700 sealset elanikku, põhiosa ohvreist olid juudid. Pärast sõda tegutsesid alevi ümbruses Leedu metsavennad. Taas sai Ariogalast linn aastal 1956.

Pilte
-----

* Ariogala kirikAriogala kirik
* Tekstiilivabrik CamiraTekstiilivabrik Camira
* AriogalaAriogala
* Ariogala kesklinnAriogala kesklinn
* Dubysa AriogalasDubysa Ariogalas

Tuntud elanikke
---------------

Stasys Šalkauskis
* Stanisław Antoni Tyszkiewicz – Rzeczpospolita riigitegelane
* Tadas Daugirdas – Leedu arheoloog ja kunstnik
* Stasys Šalkauskis – Leedu filosoof
* Jurgis Savickis – Leedu diplomaat
* Adam Dowgird – Poola kirurg ja partisan
* Aloyzas Stasiulevičius – Leedu kunstipedagoog
* Kęstutis Skamarakas – Leedu poliitik
* Valdemaras Sarapinas – Leedu diplomaat
* Vladas Morkus – esimene leedulane, kes sooritas langevarjuhüppe

Viited
------

1. ↑  Resident population by city / town at the beginning of the year, vaadatud 12.02.2023.
2. ↑  "Arhiivikoopia". Originaali arhiivikoopia seisuga 1. august 2015. Vaadatud 18. veebruaril 2015.`{{netiviide}}`: CS1 hooldus: arhiivikoopia kasutusel pealkirjana (link)
3. ↑  Эйрагола. Географическо-статистический словарь Российской империи, Kd. 5 (Таарджалъ — Яя). СПб, 1885, 848 lk.

Välislingid
-----------

 Ariogala – pildid, videod ja helifailid Wikimedia Commonsis
* Linn portaalis vietoves.Lt
* Linna ja valla koduleht (*leedu keeles*)
* Infot Ariogala kohta (*leedu keeles*)

| * v
* r
Raseiniai rajooni haldusjaotus |
| --- |
| Vallad | 
Ariogala vald **·**  Ariogala linnavald **·**  Betygala vald **·**  Girkalnise vald **·**  Kalnujai vald **·**  Nemakščiai vald **·**  Pagojukai vald **·**  Paliepiai vald **·**  Raseiniai vald **·**  Raseiniai linnavald **·**  Šiluva vald **·**  Viduklė vald |